
NARVA LINNAVALITSUSE
LINNAVARA- JA MAJANDUSAMET

ÕIEND

ostja kinnitamise kohta

(laohoone Kalda 5A Narvas) 






29.06.2005.a

Narva Linnavalitsuse linnavarakomisjon viis 19.06.2005.a läbi eelläbirääkimised linnavara - laohoone asukohaga Kalda 5A, Narva, üldpind 228,6 m2, teenindusmaa 308 m2, võõrandamiseks.

Vastavalt Narva Linnavolikogu 25.03.1998 määrusega nr 41/24 kinnitatud “Linnavara võõrandamise korra” (RTL 1998, 236/237, 972; KO 2000, 20, 340) punktile 60, arvestades AS ŽUR lõplikku pakkumist ostuhinna ja kehtestatud lisatingimuste kohta, samuti vara ostu eesmärki (autokeskuse loomine) tunnistas komisjon AS ŽUR, registrikood 10186477, asukoht Kalda 5, Narva, pakkumise vastavaks ning soovitab kinnitada AS ŽUR eelnimetatud vallasvara ostjaks hinnaga hinnaga 355 000 (kolmsada viiskümmend viis tuhat) krooni järgmistel tingimustel:

· investeeringud omandatavasse varasse suuruses 1 515 000 (üks miljon viissada viisteist  tuhat) krooni vastavalt ostja poolt pakutud graafikule;

· 700 000 krooni esimese aasta jooksul müügilepingu sõlmimisest;

· 815 000 krooni teise aasta jooksul müügilepingu sõlmimisest;

· investeerimiskohustuse mittetäitmisel või mitteõigeaegsel täitmisel rakendatakse trahvi 10% ulatuses tähtajaks tegemata investeeringute summalt;

· trahvi tasumine ei vabasta ostjat investeerimiskohustuse täitmisest;

· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

Linnavarakomisjon tegi Linnavara- ja Majandusametile ülesandeks esitada antud küsimus vastavalt “Linnavara võõrandamise korra” punktile 64 Narva Linnavalitsuse istungile korralduse vastuvõtmiseks.

